EkBass/fiwiki-20250220-pages-articles huggingface dataset:
Mihail Fridman

Mihail Maratovitš Fridman (, s. 21. huhtikuuta 1964 Lviv, Ukraina, Neuvostoliitto) on venäläinen oligarkki. Hän on yksi Alfa Group -konsernin pääomistajista ja hallituksen puheenjohtaja. Yrityksen toimialoja ovat öljy, vähittäiskauppa, telekommunikaatio ja pankkitoiminta. Fridmanilla on vahvat siteet Venäjän poliittisen johtoon Kremliin, ja yksi hänen entisistä alaisistaan työskentelee presidentti Vladimir Putinin neuvonantajana. Liike- elämän aikakauslehti Forbes listasi maaliskuussa 2007 hänet maailman 45. rikkaimmaksi henkilöksi. Fridman on naimisissa ja hänellä on kaksi lasta. Fridmanilla on myös Israelin kansalaisuus. Koulutukseltaan Fridman on tekniikan kandidaatti, joka valmistui Moskovan teräs- ja sulattamoinstituutista. == Alfa Group == Fridman perusti Alfa Groupin vuonna 1999 yhdessä German Hanin ja Aleksei Kuzmitsovin kanssa. Vuonna 2003 Alfa Group sulautti öljy-yhtiö TNK:n yhteen brittiläisen BP:n kanssa. Uuden yhtiö nimeksi tuli TNK-BP. Vuonna 2007 yhtiöllä oli vaikeuksia kaasukenttälupien kanssa Siperiassa. BP voi joutua myymään osuudesta Venäjän kansallisille öljy- yhtiöille. Alfa Group toimii aktiivisesti telekommunikaatiossa. Se osti 13 prosentin osuuden Turkin suurimmasta mobiilioperaattorista Turkcellistä. Toisena kilpailevana ostajana on ollut TeliaSonera. Alfa Group omistaa mobiilioperaattoreita Venäjällä (Beeline ja Megafon). Lisäksi omistusta löytyy Ukrainassa Kyivstar, Yhdysvalloissa Golden Telecom sekä Uzbekistanissa Buztel ja Uzmacom. == Lähteet == == Aiheesta muualla == * Alfa Groupin nettisivut Luokka:Venäläiset liikemiehet Luokka:Venäläiset oligarkit Luokka:Venäläiset miljardöörit Luokka:Venäjän teollisuudenharjoittajien ja yrittäjien liitto Luokka:Vuonna 1964 syntyneet Luokka:Elävät henkilöt Luokka:Israelilaiset miljardöörit
MTV Fakta

MTV Fakta (aiemmin MTV3 Fakta) oli suomalaisen MTV Oy:n maksu-tv-kanava, joka on osa MTV Total -pakettia. Kanava aloitti lähetyksensä marraskuussa 2006. MTV Fakta esitti pääasiassa dokumentteja, dokumenttisarjoja ja tosi-tv-sarjoja. Kanava näkyi digitaalisessa antenni- (DVB-T), kaapeli- (DVB-C), laajakaista- TV- (IPTV) ja satelliittiverkossa (DVB-S). Faktan sisarkanava on ruotsalainen TV4 Fakta. MTV Fakta sai toimiluvan digitaaliseen antenniverkkoon vuonna 2007, ja kanava alkoi näkyä antennitalouksissa kanavanippu E:n valmistuttua syyskuussa 2007. MTV Fakta näytti ohjelmaa ympäri vuorokauden. Kanavan lähetykset loppuivat, kun katsojamäärien kasvamisessa alkoi ilmaantua ongelmia. Myös C Moren ja MTV:n kanavissa oli päällekkäisyyksiä. MTV Total Kanavan viimeinen ohjelma ennen lopettamista oli "Turvakamera paljastaa". ==Kanavan ohjelmistoa== *48 ratkaisevaa tuntia *Aavejahti *Adoptiotarinoita *Ankara Alaska *Fobia *Beach Patrol *Biography -dokumentit *Bondi Rescue *Bondi Rescue: Bali *Chicagon naispoliisit *Diagnoosi: tuntematon *Eläinlääkäriopiskelijat *Eläinten ensiapuasema *Elämää ensiapuosastolla *Jäljillä *Järjestyshäiriköt *Kadulla * Kohti katastrofia *Kyttäkokelaat *Lopullinen raportti -dokumentit *Lääketieteen ihmeet *Maailman kovimmat poliisit *Murhaajan maailma *National Geographic -dokumentit *National Geographic Specials -dokumentit *Nolot teinisairaudet *Obsessed – pakkomielle *Onnettomuustutkija *Pahimmat salamurhat kautta aikojen *Pienet ihmeet *Rikostarinoita *Rikostutkintaa yliluonnollisin keinoin *Räjäyttävä perheyritys *Surf Patrol * Tappajan profiili *The Force – poliisivoimat *Totuus amerikkalaisesta mediasta *Tytöt kahleissa *Vaaran uhmaajat ==Entiset logot== Tiedosto:MTV3 Fakta.svg|1. marraskuuta 2006 – 2012 Tiedosto:MTV3 Fakta logo.png|2012 – 2. marraskuuta 2013 ==Lähteet== Luokka:MTV:n televisiokanavat Luokka:Vuonna 2006 perustetut televisiokanavat Luokka:Vuonna 2016 lakkautetut televisiokanavat
Live in Deutschland 2002

Live in Deutschland 2002 on Saviour Machinen toinen virallinen live-tallenne. Se sisältää maaliskuussa 2002 Owenissa Saksassa nauhoitetun, ja DVD- muodossakin julkaistun, kahden tunnin mittaisen esiintymisen. Keikalla esitettiin vain kolmen ensimmäisen Legend-levyn kappaleita, jotka kaikki käsittelevät Ilmestyskirjan tapahtumia. Mukana on myös Ensemble Cantabile -niminen ryhmä, johon kuuluu kuoro sekä jousisoittimia. Tupla-DVD sisältää myös aiemmin VHS-muodossa julkaistun Live in Deutschland 1995:n sekä muuta yleisesti jokaiseen musiikki-DVD:hen laitettavaa bonusmateriaalia. == Yhtyeen kokoonpano albumilla == * Eric Clayton - laulu * Carl Johan Grimmark - sähkö- ja akustiset kitarat * Charles Cooper - bassokitarat * Thomas Weinesjö - rummut, lyömäsoittimet * Nathan van Hala - piano, syntetisaattorit == Kappaleluettelo == ;CD1 # # # # # # # # # # # # ;CD2 # # # # # # # # # # # == Lähteet == == Aiheesta muualla == * * Luokka:Vuoden 2003 konserttitallenteet Luokka:Saviour Machinen albumit
D-AMPS

D-AMPS (Digital AMPS), josta käytetään myös nimiä US-TDMA tai pelkästään TDMA, on toisen polven digitaalinen matkapuhelinjärjestelmä, jota käytettiin lähinnä Pohjois-Amerikassa, mutta jossain määrin myös Etelä-Amerikassa ja Israelissa. Järjestelmä tunnetaan myös Telecommunication Industry Associationin tekemien standardien nimillä IS-54 ja IS-136, joka jäi päätepisteeksi kyseisen matkapuhelinjärjestelmän evoluutiopolulla. Sen jatkokehitys lopetettiin 2000-luvun alussa, ja nykyisin näihin perustuvia järjestelmiä ollaan ajamassa alas verkko-operaattoreiden siirtyessä GSM- ja CDMA2000-tekniikoihin. Vaikka järjestelmään viitataan sanalla TDMA, nimi on pelkästään lyhenne sanoista Time Division Multiple Access - aikajakokanavointi. D-AMPS ei kuitenkaan ole ainoa järjestelmä, joka käyttää tätä kanavointitekniikkaa, vaan se on käytössä myös muun muassa GSM:ssä. == IS-54 == IS-54 oli ensimmäinen amerikkalainen 2G-matkapuhelinstandardi. Se perustui samaan taajuusalueeseen, jota analoginen AMPS-järjestelmä, IS-19, oli käyttänyt kaupallisesti vuodesta 1983 alkaen. IS-54 säilytti yhteensopivuuden taaksepäin vanhan analogisen järjestelmän kanssa, josta juontaa myös järjestelmän nimi D-AMPS. Alalinkki (kiinteästä verkosta) 869,04 - 893,97 kHz Ylälinkki (kiinteään verkkoon) 824,04 - 848,97 kHz Kanavalukumäärä 832 (kuusi aikajaksoa kanavaa kohti, yksi käyttäjä kahta aikajaksoa kohti) Kanavanumerot 991-1023, 1-799 Kanavaväli 30 kHz Modulaatio π/4 DQPSK (digitaalinen), FM (analoginen) == IS-136 == IS-136 lisäsi alkuperäiseen standardiin joukon uusia ominaisuuksia, kuten tekstiviestit, piirikytkentäisen tiedonsiirron, tehokkaamman vokooderin sekä kokonaan uuden taajuusalueen avatulle PCS-kaistalle (Personal Communication System). Järjestelmä oli edelleen taaksepäin yhteensopiva vanhan IS-54:n kanssa. AMPS/TDMA800: Alalinkki (kiinteästä verkosta) 869,04 - 893,97 kHz Ylälinkki (kiinteään verkkoon) 824,04 - 848,97 kHz Kanavalukumäärä 832 (kuusi aikajaksoa kanavaa kohti, yksi käyttäjä kahta aikajaksoa kohti) Kanavanumerot 991-1023, 1-799 Kanavaväli 30 kHz Modulaatio π/4 DQPSK (digitaalinen), FM (analoginen) TDMA1900: Alalinkki (kiinteästä verkosta) 1930,04 - 1989,92 kHz Ylälinkki (kiinteään verkkoon) 1850,04 - 1909,92 kHz Kanavalukumäärä 1997 (kuusi aikajaksoa kanavaa kohti, yksi käyttäjä kahta aikajaksoa kohti) Kanavanumerot 2-1998 Kanavaväli 30 kHz Modulaatio π/4 DQPSK (digitaalinen) Luokka:Matkapuhelinverkot
XBConnect

XBConnect on alun perin Xboxia varten tehty tietokoneella toimiva ohjelma, jonka avulla verkkopelien pelaaminen on mahdollista Xboxilla ilman Xbox Liven käyttöä. Tämä onnistuu kytkemällä Xbox tietokoneeseen. ==Toiminta== XBConnectin toiminta perustuu Systemlink-toimintoon, jolla kaksi Xboxia voidaan kytkeä toisiinsa moninpeliä varten. XBConnect siis käytännössä jäljittelee tätä verkon yli mahdollistaen verkkopelin sellaisillekin peleille, joissa ei oikeaa verkkopelimahdollisuutta edes ole. ==Kehitys== Nykyisin ohjelmiston tuetut alustat ovat laajentuneet uudempaan Xbox 360 -konsoliin sekä Sonyn PlayStation Portable -käsikonsoliin. PSP:n kanssa käytetään Systemlink-toiminnon puuttumisen takia niin kutsuttua "Head to head" WiFi- toimintoa. Alun perin tämä toiminto on tarkoitettu mahdollistamaan useamman samalla alueella olevan PSP:n moninpeli langattoman verkon avulla. ==Aiheesta muualla== *XBConnect kotisivu *XBConnect neuvoja Luokka:Xbox
Dominic Armato

Dominic Armato (s. 18. marraskuuta 1976 Illinois, Yhdysvallat) on yhdysvaltalainen ääninäyttelijä, joka esiintyy pääosin LucasArtsin peleissä. Hänet tunnetaan parhaiten Guybrush Threepwoodin roolista Monkey Island -pelisarjassa. Armato pitää seikkailupeleistä, erityisesti LucasArtsin Monkey Island -sarjasta. Hän kertoo haastattelussaan, että yllättyi iloisesti kuultuaan saavansa esittää Monkey Island -pelien päähahmoa Guybrush Threepwoodia. Kaksi kuukautta aiemmin hän oli kertonut vitsaillen ystävälleen, että jos Monkey Island -pelejä tehtäisiin lisää, hän haluaisi esittää Guybrushia. Guybrushin rooli onkin ollut Armaton tärkein. Hän esittää roolia peleissä The Curse of Monkey Island, Escape from Monkey Island ja Tales of Monkey Island. Armato on esiintynyt myös muissa peleissä, kuten pelissä Star Wars: Droid Works. Armato pitää ruoka-aiheista blogia nimeltä Skillet Doux. Hänen siskonsa Amanda Armato on näyttelijä, jolla on pieni rooli elokuvassa American Pie 2. ==Lähteet== ==Aiheesta muualla== * Dominic Armaton haastattelu * Skillet Doux -blogi Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Yhdysvaltalaiset bloginpitäjät Luokka:Vuonna 1976 syntyneet Luokka:Elävät henkilöt
Keltapinsettikala

Keltapinsettikala (Forcipiger flavissimus) on perhokaloihin kuuluva kala. == Koko ja ulkonäkö == Keltapinsettikala kasvaa 22 cm pitkäksi. Sen otsa on musta, leuka valkoinen, muuten kala on keltainen pyrstöntyven mustaa läikkää lukuun ottamatta.Australian Museum == Alkuperä == Keltapinsettikala on kotoisin Indopasifiselta merialueelta. == Käyttäytyminen == Keltapinsettikala on aggressiivinen omia lajitovereitaan kohtaan, mutta muuten rauhallinen. Keltapinsettikala syö joskus koralleja, joten se ei aina sovi riutta- akvaarioon. Se ei ole yhtä nirso ruoan suhteen kuin pinsettikala, mutta sekin tarvitsee akvaarion, jossa on elävää kiveä. Kala käyttää pitkää nokkaansa ruoan nyppimiseen elävästä kivestä ja saattaa päätyä outoihin asentoihin, jopa pää ylöspäin. Se kykenee myös sylkemään vettä pinnan yläpuolelle.Malawi Cichlid Homepage == Lähteet == Luokka:Meriakvaariokalat Luokka:Perhokalat
Ille-et-Vilaine

Ille-et-Vilaine [il.ɛ.vi.lɛn] on Ranskan departementti numero 35. Ille-et- Vilaine sijaitsee Länsi-Ranskassa Bretagnessa. Departementti on pinta-alaltaan 6 775 neliökilometriä ja vuonna 2018 siellä oli 1 069 228 asukasta. Ille-et- Vilainen pääkaupunki on Rennes. Ille-et-Vilaine on jaettu edelleen neljään arrondissementtiin, 27 kantoniin ja 333 kuntaan. Ille-et-Vilaine oli yksi 83 departementista, jotka muodostettiin Ranskan vallankumouksen yhteydessä 4. maaliskuuta 1790. Ille-et-Vilaine muodostettiin osasta Bretagnen provinssia. Nimensä se sai Vilaine-joen ja sen sivujoen Illen mukaan. == Katso myös == * Luettelo Ille-et-Vilainen kunnista == Lähteet == == Aiheesta muualla == * Ille-et-Vilainen departementin kotisivut *
Sirkka Salonen

Sirkka Salonen () oli suomalainen kauneuskuningatar, joka kruunattiin Miss Suomeksi vuonna 1938. Samana vuonna hän voitti myös Kööpenhaminassa pidetyn Miss Eurooppa -kilpailun. Sirkka Salonen opiskeli Miss Suomi -kilpailun aikaan Heinolan opettajaseminaarissa. Seminaarin johtaja erotti Salosen Miss Eurooppa -voiton jälkeen, koska ei pitänyt misseyttä soveliaana tulevalle opettajalle. Opetushallitus kumosi myöhemmin päätöksen, mutta Salonen ei enää jatkanut opintojaan Heinolassa. Salonen esitti vuonna 1940 naispääosaa, Sirkka-piikaa, Teuvo Tulion ohjaamassa elokuvassa Unelma karjamajalla. Salosella oli kaksi lasta puolisonsa Antero Vartian kanssa.Kuka kukin on 1954 (Projekt Runeberg) Asuttuaan jonkin aikaa Ruotsissa ja Saksassa hän otti avioeron ja palasi lapsineen Suomeen, jossa hän työskenteli Tuupovaaran keskikoulun rehtorina. == Lähteet == == Aiheesta muualla == * Sirkka Salonen Ylen Elävässä arkistossa * Vartia, Sirkka. Lotta Svärd -verkkomuseo. *"Kauneus on pelkkä onnellinen sattuma," sanoo neiti Sirkka Salonen, joka heinäkuun 31:ntenä valittiin Suomen yleiskansallisissa kauneuskilpailuissa Suomen Neidoksi, Kuva, 17.08.1938, nro 17, s. 19, Kansalliskirjaston digitaaliset aineistot * Miss Eurooppamme kotiutui eilen. Sankat ihmisjoukot osoittamassa suosiotaan voittajattarelle. Tieto seminaarista erottamisesta sumensi kuningattaremme paluupäivän riemun, Helsingin Sanomat, 16.09.1938, nro 249, s. 10, Kansalliskirjaston digitaaliset aineistot * Seinäjokelaisilla aikainen herätys eilisaamuna. Miss Eurooppaa vastassa runsaasti yleisöä. Vastaanottojuhlallisuudet filmauksineen Peräseinäjoella tänä iltana, Helsingin Sanomat, 17.09.1938, nro 250, s. 6, Kansalliskirjaston digitaaliset aineistot * "Miss Europan" erottamisjuttu. Heinolan seminaarin opettajakunta käsittelee yhä asiaa, Helsingin Sanomat, 24.09.1938, nro 257, s. 7, Kansalliskirjaston digitaaliset aineistot * Edustajamme käy Heinolassa, Suomen Kuvalehti, 24.09.1938, nro 38, s. 30, Kansalliskirjaston digitaaliset aineistot Luokka:Miss Suomi -kilpailun voittajat Luokka:Vuonna 1917 syntyneet Luokka:Vuonna 1975 kuolleet
Hygieia

Hygieia () oli kreikkalaisessa mytologiassa Asklepioksen tytär. Hän oli terveyden ja puhtauden jumalatar, ja hänellä oli tärkeä osa isänsä kultissa. Siinä missä Asklepios liitettiin parantamiseen, Hygieia oli puolestaan suorassa yhteydessä sairauksien estämiseen ja terveyden ylläpitämiseen. Hygieia kuvattiin usein nuoreksi naiseksi, jonka käsivarren ympärille oli kietoutunut käärme. Joskus käärme puolestaan joi Hygieian kantamasta maljasta. Nämä tuntomerkit säilyivät myös roomalaiseen mytologiaan, jossa hänet tunnettiin nimellä Salus. Sana hygienia on johdettu jumalattaren nimestä. Aiemmin lääkärien vannoma Hippokrateen vala puolestaan alkoi: »Minä vannon Apollonin, lääkärin, kautta ja Asklepioksen ja Hygieian ja Panakeian ja kaikkien jumalten ja jumalattarien kautta – –.» Luokka:Antiikin Kreikan jumalattaret Luokka:Antiikin Rooman jumalattaret
Finistère

Finistère () on Ranskan departementti numero 29, joka on saanut nimensä latinasta Finis Terræ (maan loppu). Finistère sijaitsee Länsi-Ranskassa Bretagnessa. Departementti on pinta-alaltaan 6 733 neliökilometriä ja sen väkiluku oli 908 249 vuonna 2016. Finistèren pääkaupunki on Quimper, mutta suurin kaupunki on Brest. Finistère on jaettu edelleen neljään arrondissementtiin, 54 kantoniin ja 283 kuntaan. Finistère oli yksi 83 departementista, jotka muodostettiin Ranskan vallankumouksen yhteydessä 4. maaliskuuta 1790. Finistère muodostettiin osasta Bretagnen provinssia. Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Le Faou, Île-de-Sein ja Locronan.List of The Most Beautiful Villages of France , The Most Beautiful Villages of France. Viitattu 6.7.2017. == Katso myös == * Luettelo Finistèren kunnista == Lähteet == == Aiheesta muualla == * Finistèren departementin kotisivut Luokka:Finistère
Zeiselin luku

Zeiselin luku on neliövapaa kokonaisluku k. jolla on vähintään kolme kaavalla :p_x = ap_{x - 1} + b muodostettua alkulukutekijää. Kaavassa a ja b ovat kokonaislukuvakioita ja x on zeiselin luvun tekijöiden indeksiluku, järjestettynä pienimmästä suurimpaan. Merkitään p_0 = 1. Muutama ensimmäinen Zeiselin luvuista ovat :105, 1419, 1729, 1885, 4505, 5719, 15387, 24211, 25085, 27559, 31929, 54205, 59081, 114985, 207177, 208681, 233569, 287979, 294409, 336611, 353977, 448585, 507579, 982513, 1012121, 1073305, 1242709, 1485609, 2089257, 2263811, 2953711 Annetulle esimerkille, 1729, a = 1 ja b = 6, ja sen alkulukutekijät ovat 7, 13 ja 19. :p_1 = 7, p_1 = 1p_0 + 6 :p_2 = 13, p_2 = 1p_1 + 6 :p_3 = 19, p_3 = 1p_2 + 6 ==Aiheesta muualla == *Sloane Sequence A051015 *MathWorld *MathPages Luokka:Lukujonot
Kimmo Kouri

Kimmo Kouri (s. 1962 Kemijärvi) on suomalainen iskelmälaulaja. Hän osallistui vuonna 2005 Suomen euroviisukarsintoihin kappaleella ”My life, my love”. Hän julkaisi debyyttialbuminsa Isäni maa samana vuonna. Kouri asuu nykyisin Äänekoskella. ==Diskografia== Albumit *Isäni maa (2005) Singlet *Oon onnellinen (2003) *My life, my love (2005) *Muutit mun maailmain (2005) *Viimeinen sadepäivä (2005) *Joukossa yksin (2007) ==Lähteet== *http://www.musiikkifarmi.fi/index.php?id=9- Musiikkifarmi.fi Luokka:Suomalaiset iskelmälaulajat Luokka:Vuonna 1962 syntyneet Luokka:Elävät henkilöt
Pyhtään kirkko

Pyhtään kirkko on Pyhtäällä sijaitseva keskiaikainen harmaakivikirkko. Kirkko on peräisin 1460-luvulta, ja se on parhaita alkuperäisessä rakennusmuodossaan säilyneitä keskiaikaisia kirkkoja Suomessa. Kirkko on omistettu Pyhälle Henrikille. Rakennus sijaitsee Kymijoen Pyhtäänhaaran ja Suuren rantatien risteyksessä. == Arkkitehtuuri ja esineistö == Pyhtään kirkko on valkoiseksi kalkittu harmaakivikirkko. Kirkkosali on kolmilaivainen, jossa on korkeat ja kapeat pylväät. Kirkossa on alkuperäisiä keskiaikaisia holvi- ja seinämaalauksia sekä puuveistotöitä. Ikkunoissa on harvinaiset tiilisauvastot. Alttaritaulun ”Kristus Emmauksessa” on maalannut Auguste Joseph Desarnod ja se on lahjoitettu kirkkoon vuonna 1848. Kirkon asehuone muutettiin vuonna 1671 Creutz-suvun hautakappeliksi, jolloin se sai tyypillisen barokkikatteen. Se palautettiin 1700-luvun lopulla eteistilaksi. Kirkon erillinen kellotapuli on rakennettu Intendentinkonttorin piirustuksen mukaan 1820-luvulla. Kellotapulissa on korkea kivinen alaosa. == Katso myös == * Luettelo Suomen keskiaikaisista kivikirkoista * Kokkolaan on rakennettu pienoiskokoinen kopio Pyhtään kirkosta. Se valmistui vuonna 2011 ja on Suomen pienin kivikirkko. == Lähteet == == Aiheesta muualla == * *Pyhtaa.fi Luokka:Pyhtään rakennukset ja rakennelmat Luokka:Suomen keskiaikaiset kivikirkot Luokka:Kymenlaakson kirkkorakennukset Luokka:Suomen 1400-luvulla rakennetut rakennukset ja rakennelmat
Finnamyl

Finnamyl Oy on perustettu vuonna 1999, mutta itse tehdas on toiminut Kokemäellä jo vuodesta 1942. Tehtaan aikaisemmat omistajat ovat olleet Hämeen Peruna Oy, Raisio Yhtymä, Ciba ja viimeisimpänä BASF. Finnamyl Oy siirtyi takaisin kotimaiseen omistukseen 30.9.2010. Omistajina ovat nykyään sopimusviljelijät, toimiva johto sekä eräät yhteistyötahot. Kokemäellä valmistetaan, pakataan ja markkinoidaan perunatärkkelystä ja elintarvikkeita kaupan keskusliikkeille sekä elintarviketeollisuudelle. Osa Kokemäen tuotannosta myydään paperiteollisuuden tarpeisiin. Konserniin kuuluu myös Lapuan Peruna Oy, jonka koko tuotanto myydään modifioitavaksi paperiteollisuuden käyttöön. Kolmen Konstin perunajauhot, luomuperunajauhot ja Helmi-perunasuurimot sekä useat kaupan merkillä valmistetut perunajauhot valmistetaan Kokemäellä. 2010-luvun jälkipuoliskolla markkinoille tuli myös luomuperunasuurimo. Tuotteiden raaka-aine, tärkkelysperuna, kasvaa pääosin Satakunnan ja Etelä-Pohjanmaan hietamailla. Kun tehtaalle tulevat perunat on pesty, ne raastetaan ja niistä erotetaan kiintoaine (kuori, soluseinät) perunarehuksi nautakarjatiloille. Päätuote perunatärkkelys erotetaan seuraavana, ja jäljelle jää soluneste, joka aiemmin on levitetty lannoitteeksi pelloille. Vuonna 2015 valmistui Kokemäelle proteiinilaitos, joka erottaa proteiinin solunesteestä, ja sen jälkeen soluneste haihdutetaan Adven Oy:n toimesta lannoitteeksi. Lapualle valmistuu solunesteen haihdutuslaitos 2016. == Lähteet == ==Aiheesta muualla== *Pörssitieto: Hämeen Peruna Oy. luokka:Perunantuotanto luokka:Tärkkelysperuna luokka:Kokemäki Luokka:Suomalaiset kemianteollisuusyhtiöt Luokka:Suomalaiset elintarvikealan tuotemerkit
Nännilävistys

thumb|Tappimallinen nännilävistys miehellä. Nännilävistys on lävistys, joka tehdään nänniin. Nännilävistys sijaitsee yleensä nännin juuressa ja voi kulkea missä tahansa kulmassa; yleisin on vaakasuora lävistys ja toiseksi yleisin pystysuora. Nännilävistyksessä voi käyttää joko tappia tai renkaan muotoista korua. Nännilävistys on yksi hitaimmin parantuvista lävistyksistä: sen paranemisaika on keskimäärin noin puolesta vuodesta vuoteen. ==Lävistyksen riskit== Nännilävistyksen vakava, joskin harvinainen komplikaatio on rintatulehdus eli mastiitti. Rintatulehdus johtuu bakteereista, jotka pääsevät rintaan lävistyksen kautta. Tulehdus hoidetaan antibiooteilla, mutta se voi vaatia joskus kirurgisen avauksen ja puhdistuksen. Nännilävistyksestä ei ole haittaa imetykselle, joskin korun poistoa suositellaan imetyksen ajaksi, varsinkin jos lävistys ei ole täysin parantunut, jolloin kudosnesteen tai muun mukana voi lapsen suuhun siirtyä bakteereja liikaa. Myös lapsen suu saattaa kärsiä korusta. ==Lähteet== Luokka:Lävistykset
Richard Wurmbrand

Richard Wurmbrand (24. maaliskuuta 1909 – 17. helmikuuta 2001) oli romanialainen luterilainen kristitty, kirjailija, pastori ja opettaja. ==Kääntyminen kristityksi== Wurmbrand oli alkujaan menestyvä juutalainen liikemies. Vuonna 1936 hän sairastui tuberkuloosiin ja lähti vaimonsa Sabinan kanssa toipumaan pieneen vuoristokylään Romanian vuorille. Kylässä oli kristitty puuseppä, joka rukoili pariskunnan puolesta ja antoi heille Uuden testamentin. Richard kääntyi tämän seurauksena kristinuskoon ja myöhemmin myös hänen vaimonsa Sabina. ==Natsi-Saksan ja kommunistien vainoissa== Natsi-Saksan miehittäessä Romaniaa Sabinan perhe tuhottiin keskitysleirissä. Wurmbrandit pidätettiin moneen otteeseen ja he olivat usein kuolemanvaarassa. Sodan päätyttyä Wurmbrandit aloittivat salaisen lähetystyön maata miehittävien neuvostosotilaiden parissa. Vuonna 1945 he osallistuivat kommunistihallituksen järjestämään ns. ”Kulttien kongressiin”, jossa kirkonmiehet vannoivat uskollisuutta uudelle kommunistihallitukselle. Sabina käski miehensä ”pyyhkiä häpeä Jeesuksen kasvoilta”. Riskin tietäen Richard julisti kokoukselle, että "kristityn tehtävä on korottaa yksin Kristusta". ==Vankilassa== Wurmbrand pidätettiin 1948 ja hän vietti kaikkiaan 14 vuotta vankilassa uskonsa vuoksi.historia Sabina pidätettiin 1950, ja hän oli kolme vuotta pakkotyössä Tonavan kanavatyömaalla. Heidän 9-vuotias Mihai-poikansa jäi ystävien huomaan. ==Siirtyminen maanpakoon länsimaihin== Vuonna 1964 norjalaiset kristityt ostivat kommunistiviranomaisilta Wurmbrandille, hänen vaimolleen Sabinalle ja pojalleen Mihaille luvan poistua maasta 10 000 Yhdysvaltain dollarilla. Länsimaissa Wurmbrandin tarina herätti huomiota tiedotusvälineissä ja kristittyjen keskuudessa. ==Kirjailijana== Richard Wurmbrand kirjoitti vankilakokemuksistaan kirjan Kidutettu Kristuksen tähden, josta hän sanoi, että se on kirjoitettu kynällä ja kyynelillä: ”Minä kirjoitin, ja vaimoni Sabina itki”.http://wayback.archive.org/web/20110719071805/http://www.stefanus.fi/marttyyrienaani.html Wurmbrandin kirjoittamia kirjoja on julkaistu kymmenillä kielillä. ==Marttyyrien ääni -järjestö== Wurmbrand perusti vuonna 1966 The Voice of the Martyrs -lähetysperheen, jonka tarkoituksena on tukea vainottuja kristittyjä eri puolilla maailmaa. Suomessa järjestön nimeä edustaa Marttyyrien ääni. ==Lähteet== == Teokset == * *Kirkkautta kidutuskammiossa, 3. p, 1975, 1970 *Kirkko kahleissa, 1975 *Kristus juutalaisella tiellä, 1990 *Kristus rautaesiripun takana Kuvaus maanalaisen seurakunnan toiminnasta, 1969, 9. p., 1972 *Kärsimyksestä voittoon, 1996 *Maanalaiseen seurakuntaan valmistautuminen, 1978, 4.p., 2002 *Mihin me kristityt uskomme?, 1980 *Miksi olen vallankumouksellinen, 1972 *Miksi uskon?, 1978 *Missä Kristus yhä kärsii?, 1987 *Saatana ja Marx, 1976 *Uskomme rakkauteen Puhe Helsingin Jäähallissa 1970, 1970 *Voittoisa usko, 1977 ===Äänite=== *Richard Wurmbrand Helsingin messuhallissa -73 Äänite, 1991 == Aiheesta muualla == * Richard Wurmbrandin kirjoja pdf-tiedostoina Luokka:Romanialaiset papit Luokka:Romanialaiset kirjailijat Luokka:Ihmisoikeusaktivistit Luokka:Vuonna 1909 syntyneet Luokka:Vuonna 2001 kuolleet
George Wells Beadle

George Wells Beadle (22. lokakuuta 1903 Wahoo, Nebraska – 9. kesäkuuta 1989 Pomona, Kalifornia) oli yhdysvaltalainen perinnöllisyystieteilijä, joka tutki geenien kemiallista rakennetta ja vaikutustapaa. Beadle sai puoliksi yhdessä kemisti Edward Lawrie Tatumin kanssa 1958 Nobelin lääketieteen palkinnon (toinen puoli palkinnosta meni Joshua Lederbergille). He tekivät merkittäviä löytöjä koskien geenien vaikutustapoja. Beadle ja Tatum käyttivät klassisen banaanikärpäsen sijasta koe-eläimenä punaista leipähometta (Neurospora crassa). He käsittelivät sitä röntgensäteillä ja saivat aikaan mutaatioita. Beadle ja Tatum huomasivat, etteivät eräät mutantit kyenneet syntetisoimaan tiettyjä entsyymejä ja siten osoittivat todeksi teorian "yksi geeni - yksi entsyymi". Tiedot geenien ja aineenvaihduntaprosessien välisestä yhteydestä vahvistuivat myöhemmissä tutkimuksissa. Tästä löydöstä he saivat Nobel- palkinnon. Beadle sai tohtorinpaperit 1931 Cornellin yliopistosta. Hän työskenteli Kalifornian teknillisen yliopiston biologian tutkimuslaitoksen johtajana 1946–1960 ja Chicagon yliopiston rehtorina 1961–1968. == Merkittäviä teoksia == * An Introduction to Genetics (1939; yhdessä Alfred Sturtevantin kanssa) * Genetics and Modern Biology (1963) * The Language of Life (1966; yhdessä Muriel M. Beadlen kanssa). == Aiheesta muualla == *George Wells Beadlen elämäkerta Nobel-sivustolla *Encyclopædia Britannica: George Wells Beadle Luokka:Yhdysvaltalaiset geneetikot Luokka:Vuonna 1903 syntyneet Luokka:Vuonna 1989 kuolleet Luokka:Nobelin fysiologian tai lääketieteen palkinnon saajat Luokka:Yhdysvaltain yliopistojen rehtorit
Tosi valheita

Tosi valheita () on vuonna 1994 ensi-iltansa saanut toimintakomediaelokuva. Elokuvan on ohjannut James Cameron. Elokuva kertoo Harry Taskerista (Arnold Schwarzenegger), joka on toiminut jo 17 vuotta vaimonsa tietämättä vakoojana. Vaimo Helen (Jamie Lee Curtis) luulee Harryä tavalliseksi myyntimieheksi. Harryn kuullessa, että Helen kaipaa jännitystä elämäänsä ja tapailee toista miestä, ottaa Harry Helenin mukaansa vaaralliseen tehtävään. == Näyttelijät == ==Arvioita== Video-oppaassa vuodelta 1994 Olavi Similä pitää elokuvaa hieman ylipitkänä ja komediallisuutensa takia huonosti Schwarzeneggerille sopivana. Hän antaa Tosi valheille kolme tähteä viidestä, mikä vastaa sanallista arviota ”hyvä”. ==Lähteet== Luokka:Vuoden 1994 yhdysvaltalaiset elokuvat Luokka:Yhdysvaltalaiset toimintakomediat Luokka:Yhdysvaltalaiset vakoiluelokuvat Luokka:James Cameronin ohjaamat elokuvat Luokka:James Cameronin käsikirjoittamat elokuvat Luokka:Yhdysvaltalaiset uudelleenfilmatisoinnit Luokka:20th Century Foxin elokuvat
Ligue 1 -kausi 2006–2007

Ligue 1 -kausi 2006–2007 päättyi Olympique Lyonnais'n ennätykselliseen kuudenteen perättäiseen mestaruuteen. Lyonin ero liigassa toiseksi tulleeseen Olympique de Marseilleen oli 17 pistettä. Sarja oli myös todella tasainen Lyonin takana, sillä joukkueet sijoilla 3-15 mahtuivat 10 pisteen sisään. ==Lopputulokset== Sijoitus Joukkue Pisteet Ottelut Voitot Tasapelit Häviöt Maalisuhde 1\. Olympique Lyonnais 81 38 24 9 5 64 - 27 2\. Olympique de Marseille 64 38 19 7 12 53 - 38 3\. Toulouse FC 58 38 17 7 14 44 - 43 4\. Stade Rennais 57 38 14 15 9 38 - 30 5\. RC Lens 57 38 15 12 11 47 - 41 6\. FC Girondins de Bordeaux 57 38 16 9 13 39 - 35 7\. FC Sochaux 57 38 15 12 11 46 - 48 8\. AJ Auxerre 54 38 13 15 10 41 - 41 9\. AS Monaco FC 51 38 13 12 13 45 - 38 10\. Lille OSC 50 38 13 11 14 45 - 43 11\. AS Saint-Étienne 49 38 14 7 17 52 - 50 12\. Le Mans UC 49 38 11 16 11 45 - 46 13\. AS Nancy-Lorraine 49 38 13 10 15 37 - 44 14\. FC Lorient-Bretagne Sud 49 38 12 13 13 33 - 40 15\. Paris Saint-Germain 48 38 12 12 14 42 - 42 16\. OGC Nice 43 38 9 16 13 34 - 40 17\. Valenciennes FC 43 38 11 10 17 36 - 48 18\. ESTAC Troyes 39 38 9 12 17 39 - 54 19\. CS Sedan Ardennes 35 38 7 14 17 46 - 58 20\. FC Nantes Atlantique 34 38 7 13 18 29 - 49 ==Jaetut europaikat== * Kaksi parasta joukkuetta, eli Lyon ja Marseille pääsevät suoraan tulevan kauden Mestarien liigan lohkovaiheeseen. Kolmanneksi sijoittunut Toulouse karsii paikastaan Mestarien liigan kolmannella karsintakierroksella. * Neljänneksi sijoittunut Rennes osallistuu tulevan kauden UEFA Cupiin. Lisäksi Coupe de Francen voittanut FC Sochaux ja Coupe de la Liguen voittanut Bordeaux pääsevät UEFA Cupiin. * Sijalle 5 sijoittunut RC Lens saa oikeuden osallistua Intertoto Cupiin. ==Putoajat ja nousijat== * Sarjan kolme viimeistä joukkuetta, ESTAC Troyes, CS Sedan Ardennes ja FC Nantes Atlantique putoavat Ligue 2:een. Nantes'n ennätyspitkä pääsarjakausi sai näin ollen päätöksensä. Joukkue oli pelannut yhtäjaksoisesti ylimmällä sarjatasolla vuodesta 1963. * Tilalle nousevat Ligue 2:sta FC Metz, SM Caen sekä RC Strasbourg. ==Maalipörssin parhaat== Sijoitus Pelaaja Kansallisuus Joukkue Maalit 1\. Pauleta Portugali Paris Saint-Germain 15 2\. Steve Savidan Ranska Valenciennes FC 13 3\. Grafite Brasilia Le Mans UC 12 \- Ismaël Bangoura Guinea Le Mans UC 12 \- Mamadou Niang Senegal Olympique de Marseille 12 6\. Fred Brasilia Olympique Lyonnais 11 \- John Utaka Nigeria Stade Rennais 11 \- Johan Elmander Ruotsi Toulouse FC 11 \- Frédéric Piquionne Ranska AS Monaco 11 \- Seydou Keita Mali RC Lens 11 \- Aruna Dindane Norsunluurannikko RC Lens 11 ==Aiheesta muualla== * Luokka:Ligue 1 -kaudet
Johnny Cecotto

Alberto "Johnny" Cecotto (s. 25. tammikuuta 1956 Caracas, Venezuela) on venezuelalainen moottoriurheilija. Hänet tunnetaan parhaiten urastaan Formula 1 -sarjassa ja menestyksekkäästä ratamoottoripyöräilyurastaan. Johnny Cecotton pojat Johnny Cecotto Jr ja Jonathan Cecotto ovat myös kilpa-autoilijoita. == Ratamoottoripyöräilyura == Cecotto debytoi jo 19-vuotiaana ratamoottoripyöräilyn MM-sarjassa vuonna 1975. Hän nousi kuuluisuuteen jo ennen kauden alkua ajetussa Daytona 200 -kilpailussa, jossa hän ajoi kolmanneksi. Myöhemmin maaliskuussa alkaneessa MM-sarjassa hän ajoi Yamahalla niin 250- että 350-kuutioisten luokkien voittoon debyyttiviikonloppunaan. Cecotto voitti neljä kilpailua 350- ja kaksi kilpailua 250-kuutioisten MM- sarjoissa. 350-kuutioisissa hän voitti mestaruuden 19 pisteen erolla Giacomo Agostiniin, jonka seitsemän vuoden mittaisen mestaruusputken hän katkaisi. 250-kuutioisissa hän sijoittui neljänneksi. Vuosina 1975-1980 Cecotto saavutti moottoripyöräilyn Grand Prix -sarjassa yhteensä kaiken kaikkiaan yhden maailmanmestaruuden, 14 osakilpailuvoittoa, 22 paalupaikkaa ja 7 nopeinta kierrosta. Cecotto ajoi 12 paalupaikkaa 27 500-kuutioisten MM-sarjan startissa, mikä on luokan historian kaikkien aikojen kovin paalupaikkaprosentti. Cecotto voitti vuonna 1978 myös 750-kuutioisten epävirallisen maailmanmestaruuden. Cecotto vetäytyi lajista keskittyäkseen autourheilu-uranansa. == Autourheilu-ura == Cecotton Formula 1 -ura alkoi Brasilian Grand Prix'ssä 1983 heikolla Theodore-autolla, sijoituksena 14. tila. Jo seuraavassa kilpailussa Long Beachillä hän ajoi MM-pistesijalle kuudenneksi. Se jäi Cecotton ainoaksi MM-pisteeksi. MM-pisteissä Cecotto oli 19. Cecotton Formula 1 -ura päättyi seuraavana vuonna ajetussa Britannian GP:ssä, josta hän karsiutui. F1-uran jälkeen Cecotto on ajanut pääasiassa vakioautosarjoja. Italian vakioautosarjan mestaruuden hän saavutti 1989. Samaan aikaan hän ajoi myös DTM-sarjaa, parhaana sijoituksena sarjan kakkostila vuodelta 1990. Yksittäisistä kilpailusta Cecotton suurin voitto oli Macaon Grand Prix'ssä 1986. == Lähteet == Luokka:Venezuelalaiset ratamoottoripyöräilijät Luokka:Ratamoottoripyöräilyn maailmanmestarit Luokka:Venezuelalaiset Formula 1 -kuljettajat Luokka:DTM-kuljettajat Luokka:World Touring Car Championship -kuljettajat Luokka:Vuonna 1956 syntyneet Luokka:Elävät henkilöt
Erika Eleniak

Erika Maya Eleniak (s. 29. syyskuuta 1969 Glendale, Kalifornia) on yhdysvaltalainen näyttelijä ja valokuvamalli. Hän esiintyi Baywatch-sarjassa roolinimellä Shauni McClain, mutta hänellä on ollut myös elokuvarooleja muun muassa elokuvissa Kaappaus merellä (1992), Vihan voitto (2000) ja Dracula 3000 (2004). == Elämäkerta == Eleniak syntyi Glendalessa, Kaliforniassa vanhimpana tyttärenä perheeseen, johon kuului neljä tytärtä ja yksi poika. Hänen ukrainalaistaustainen isänsä syntyi Edmontonissa, Kanadassa. Äidin juuret olivat Virossa ja Saksassa. Hänen vanhempansa erosivat. Elokuvien maailma tuli Eleniakille tutuksi jo lapsena. Hänellä oli vuonna 1982 vähäinen rooli elokuvassa E.T. Teini-ikäisenä hänellä oli vakavia päihdeongelmia. Hänen neliraajahalvautunut silloinen poikaystävänsä tutustutti hänet AA-liikkeeseen, ja Eleniak toipui sittemmin. Vaikka nuorten suhde päättyi, Eleniakin äiti Iris meni uusiin naimisiin Fergusonin isän kanssa. Eleniak on toipunut syömishäiriöstä. Hän oli heinäkuussa 1989 Playboyn keskiaukeamatyttönä. Hänellä on tammikuussa 2006 syntynyt tytär Indyanna. == Filmografia == Vuosi Elokuva Rooli 1982 E.T. nätti tyttö 1988 Broken Angel Valuva kuolema Victoria ”Vicki” De Soto 1990 Daughter of the Streets 1992 Kaappaus merellä Jordan Tate 1993 The Beverly Hillbillies Elly May Clampett 1994 Chasers Toni Johnson 1995 Girl in the Cadillac Mandy A Pyromaniac’s Love Story Stephanie 1996 Bordello of Blood Katherine Verdoux 1997 Ed McBain’s 87th Precinct: Heatwave 1998 Captive Samantha Hoffman One Hot Summer Night The Pandora Project Wendy Lane Charades Monica 1999 Stealth Fighter Erin Mitchell Final Voyage Gloria Franklin Aftershock – Maanjäristys New Yorkissa Jillian Parnell 2000 Vihan voitto Patty Sullivan 2001 Vegas, City of Dreams Katherine Garrett Snowbound Barbara Cates 2002 Second to Die Sara Morgan Bratchett Scucello Christmas Rush He Sees You When You’re Sleeping Shakedown 2003 Betrayal Emily Shaw The Librarians Sandi Miller 2004 Caught in the Headlights Kate Parker Brilliant Ricky Smith Fatal Lessons: The Good Teacher Dracula 3000 Aurora Ash 2005 Absolute Zero Bryn Fatal Reunion 2009 Imps* Brooke Just a Story 2010 Täydelliset naiset 2012 Holiday Spin Meant to Be == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Playboyn Playmatet Luokka:Amerikanukrainalaiset Luokka:Vuonna 1969 syntyneet Luokka:Elävät henkilöt
Blue October

Blue October on yhdysvaltalainen rockyhtye, joka on alun perin kotoisin Houstonista, Texasista. Yhtye on perustettu vuonna 1995. Sen ensimmäinen albumi The Answers ilmestyi 1998. Yhtye solmi 1999 sopimuksen Universal Recordsin kanssa toisesta albumista Consent to Treatment. Levy-yhtiö antoi potkut yhtyeelle, mutta otti sen myöhemmin takaisin ja julkaisi uudestaan muualla julkaistun albumin History for Sale. Neljäs albumi Foiled ilmestyi huhtikuussa 2006. Yhtye oli Rolling Stonesin lämppärinä syksyllä 2006. Sen oli tarkoitus lähteä Euroopan-kiertueelle keväällä 2007, mutta kiertuetta lykättiin syksylle, eikä aikataulusta ole toistaiseksi tarkempaa tietoa. == Jäsenet == *Justin Furstenfeld (laulu) *Jeremy Furstenfeld (rummut) *Ryan Delahoussaye (viulu, mandoliini, koskettimet, taustalaulu) *C.B. Hudson (kitara) *Matt Noveskey (basso) == Diskografia == === Albumit === ==== Studioalbumit ==== * The Answers 1998 * Consent to Treatment 2000 * History For Sale 2003 * Foiled 2006 * Appoaching Normal 2009 ==== Livealbumit ==== * Argue With a Tree 2004 * Foiled For The Last Time 2007 == Lähteet == Luokka:Yhdysvaltalaiset rockyhtyeet
Yasmine Bleeth

Yasmine Amanda Bleeth (s. 14. kesäkuuta 1968 New York) on yhdysvaltalainen näyttelijä ja malli. Bleethin tunnetuin rooli lienee Caroline Holdenina Baywatch-sarjassa. Hän esiintyi ensimmäisessä elokuvassaan jo 12-vuotiaana. Hän oli tosin esiintynyt jo kymmenen kuukauden ikäisenä TV-mainoksessa. Baywatchin ohella Bleethillä on ollut rooleja muun muassa televisiosarjoissa Nash Bridges ja Titaanit sekä elokuvissa Sekopallo (1998), Kuoleman kuski (1999), Undercover Angel (1999) ja Baywatch – Häät Havaijin tapaan (2003). Vierailevia esiintymisiä hän on tehnyt muun muassa Howard Sternin show’ssa, Late Night with Conan O’Brienissa, Late Show with David Lettermanissa, South Parkissa ja Simpsoneissa. Bleeth on toiminut myös rintasyöpäalan aktivistina menetettyään äitinsä sairauden johdosta 20-vuotiaana. Hän meni 25. elokuuta 2002 naimisiin Paul Cerriton kanssa, jonka hän oli tavannut Promisesin huumevieroitusklinikalla. Hänet oli saman vuoden tammikuussa tuomittu kahden vuoden ehdolliseen ja 100 tunnin yhdyskuntapalveluun kokaiinin hallussapidosta ja sen vaikutuksen alaisena ajamisesta. Aviopari on edelleen naimisissa ja he asuvat Los Angelesissa ja Scottsdalessa Arizonassa. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Amerikanvenäläiset Luokka:Vuonna 1968 syntyneet Luokka:Elävät henkilöt Luokka:Yhdysvaltalaiset lapsinäyttelijät
Eric Robert Rudolph

Eric Robert Rudolph (s. 19. syyskuuta 1966 Florida, Yhdysvallat) on terroristi, joka teki useita pommi-iskuja Yhdysvalloissa 1990-luvulla useimmiten seksuaalivähemmistöryhmille tarkoitettuihin baareihin ja aborttiklinikoihin. Iskujen seurauksena kolme ihmistä kuoli ja ainakin 150 ihmistä haavoittui. Rudolph oli pitkään FBI:n etsityimpien ihmisten listalla. Kaikista Rudolphin suorittamista pommi-iskuista tunnetuin tapahtui Atlantassa järjestetyissä kesäolympialaisissa 27. heinäkuuta 1996. Isku surmasi yhden ja haavoitti 111 muuta. Tapauksen seurauksena media nimesi Rudolphin "Olympic Park Bomberiksi". Rudolph pidätettiin Pohjois-Carolinassa 31. toukokuuta 2003. Rudolph sai elokuussa 2005 elinkautisen vankeusrangaistuksen ilman vapautumisen mahdollisuutta. Hän kärsii tuomiotansa huipputurvallisessa ADX Florence -vankilassa Coloradossa. Kuten muutkin kyseisen vankilan vangit, Rudolph viettää 23 tuntia päivästään tiiviissä sellissä, jonka kaikki huonekalut ovat betonia. Rudolph kirjoitti vuonna 2006 Colorado Springsin The Gazette -sanomalehdelle sarjan kirjeitä, joissa hän kuvailee ADX Florence -vankilan oloja epäinhimillisiksi. == Lähteet == Luokka:Yhdysvaltalaiset terroristit Luokka:Yhdysvaltalaiset elinkautisvangit Luokka:Vuonna 1966 syntyneet Luokka:Elävät henkilöt Luokka:Kristillinen terrorismi
Nicki Aycox

Nicki Lynn Aycox (26. toukokuuta 1975 Hennessey, Oklahoma – 16. marraskuuta 2022) oli yhdysvaltalainen näyttelijä. Hänet tunnettiin rooleistaan televisiosarjoissa Dark Angel, Ed, Over There ja Supernatural. Valkokankaalla hän esiintyi esimerkiksi elokuvissa Perfect Stranger – vaara verkossa ja Jeepers Creepers 2. Aycox syntyi Hennesseyssä, Oklahomassa, ja hänellä oli alkuperäisamerikkalaisia sukujuuria. Hän puhui myös sujuvasti saksaa. Aycox oli kuollessaan 47-vuotias. Hänen kuolinsyytään ei ole julkistettu, mutta hänen tiedettiin sairastuneen leukemiaan maaliskuussa 2021. == Lähteet == == Aiheesta muualla == * TV.com Luokka:Yhdysvaltalaiset televisionäyttelijät Luokka:Vuonna 1975 syntyneet Luokka:Vuonna 2022 kuolleet
Hipparcos-luettelo

Hipparcos-luettelo on Euroopan avaruusjärjestön keräämä luettelo tähdistä. Hipparcos-satelliitin keräämien tietojen perusteella koottiin Hipparcos- luettelo ja Tycho-luettelo. Hipparcos-luettelo sisältää noin 118 000 tähteä. Satelliitti keräsi tiedot marraskuun 1989 ja maaliskuun 1993 väliseltä ajalta. Luettelon historia ja nimi juontuu ensimmäiseen tunnettuun tähtiluetteloon, jonka teki Hipparkhos noin vuonna 100 eaa. Hipparkhoksen luettelo ei ole säilynyt nykyaikaan, mutta sen olemassaolo on voitu päätellä Klaudios Ptolemaioksen Almagestin tähtiluettelon pohjalta. == Lähteet == * == Aiheesta muualla == * Etsi Hipparcos-luettelon kohteita niiden ominaisuuksien avulla Luokka:Tähtiluettelot
FISIM

FISIM () eli välilliset rahoituspalvelut tarkoittavat niitä rahoituslaitosten tuottamia palveluja, joista ei peritä suoraa palkkiota. EU:n FISIM-asetuksessa (Council Regulation, EC No 448/98) välilliset rahoituspalvelut on rajattu tarkoittamaan lainojen ja talletusten korkomarginaaleja. Luokka:Rahoitus
Ralf Scheepers

Ralf Scheepers (s. 5. helmikuuta 1965, Esslingen, Saksa) on saksalaisen power metal -yhtye Primal Fearin laulaja. Hän on laulanut yhtyeessä vuodesta 1997. Ennen tätä hän on laulanut muun muassa Tyran' Pace ja Gamma Ray bändeissä. ==Diskografia== ===Tyran' Pace=== * Eye to Eye * Long Live Metal * Watching You ===Gamma Ray=== * Heading for Tomorrow (1989) * Sigh No More (1991) * Insanity and Genius (1993) ===Primal Fear=== *Primal Fear (1998) *Jaws of Death (1999) *Nuclear Fire (2001) *Black Sun (2002) *Devil's Ground (2004) *Seven Seals (2005) *New Religion (2007) *16.6 (Before the Devil Knows You're Dead) (2009) == Lähteet == Luokka:Saksalaiset laulajat Luokka:Vuonna 1965 syntyneet Luokka:Elävät henkilöt
David Scott

David Randolph Scott (s. 6. kesäkuuta 1932 San Antonio, Texas) on yhdysvaltalainen entinen astronautti. Hän oli Apollo 15 -lennon komentaja ja on siten yksi kahdestatoista Kuussa käyneestä ihmisestä. Hän on myös ensimmäinen kuuautoa ajanut henkilö (31. heinäkuuta 1971). Scott on entinen koelentäjä ja sotilasarvoltaan Yhdysvaltain ilmavoimien eversti. == Lähteet == Luokka:Yhdysvaltalaiset avaruuslentäjät Luokka:Yhdysvaltalaiset koelentäjät Luokka:Kuussa käyneet ihmiset Luokka:Vuonna 1932 syntyneet Luokka:Elävät henkilöt
Keith Andrews

Keith Andrews (15. kesäkuuta 1920 Denver, Colorado – 15. toukokuuta 1957 Indianapolis, Indiana) oli yhdysvaltalainen kilpa-ajaja. Hän osallistui kahdesti Indianapolis 500 -kilpailuun, joka oli osa Formula 1 -sarjaa, joten hän on osallistui kahteen F1-sarjan osakilpailuun sijoittumalla niissä 28:ksi ja 13:ksi. Andrews kuoli 1957 Indy 500 -kisan harjoituksissa. Hänen autonsa romuttui täysin, ja hän kuoli pian. Onnettomuuden vuoksi hänen tallitoverinsa, ja ainoa eurooppalainen kisaan osallistuja, Giuseppe Farina, vetäytyi kilpailusta. == Lähteet == Luokka:Formula 1 -autoilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1920 syntyneet Luokka:Vuonna 1957 kuolleet
Louis Agassiz

Jean Louis Rodolphe Agassiz [agasi] (28. toukokuuta 1807 Môtier, Fribourg, Sveitsi - 14\. joulukuuta 1873 Cambridge, Massachusetts, Yhdysvallat) oli sveitsiläis-yhdysvaltalainen eläintieteilijä, glasiologi ja geologi. Hän oli merkittävä jääkausiteorian puolestapuhuja. Agassiz piti eri rotuja eri kantaisistä syntyneinä ja muun muassa sen takia epätasa-arvoisina, mikä oli tuohon aikaan tavallista. Hän kuului evoluutioteorian vastustajiin. __notoc__ == Elämä == Louis Agassiz syntyi Sveitsin Môtier'ssa, joka on nykyään osa Haut-Vullya. Agassiz väitteli filosofian tohtoriksi vuonna 1829 Erlangenissa Friedrich-Alexander-yliopistossa ja vuotta myöhemmin lääketieteen tohtoriksi Münchenissä. == Jääkausiteorian tukija== Ennen Agassiz'ta jääkautta olivat kannattaneet Horace-Bénédict de Saussure, Ignaz Venetz, Jean de Charpentier ja Karl Friedrich Schimper. He olivat tutkineet Alppien jäätiköitä ja niiden vaikutuksia ympäristöön. Charpentier ja Schimper olivat päätelleet että jäätiköt olivat kuljettaneet kiviä kauas Juravuorilla ja sulaneet pois. Agassiz asui varta vasten rakennetussa mökissä Aarin lähellä olevan jäätikön lähellä Alpeilla ja tutki jäätiköitä. Agassiz oli ensimmäinen, joka uskoi Alppien peittyneen aikoinaan jäätikön alle ja muistuttaneen nykypäivän Grönlantia. Alppien jäätiköitymistä koskevat tutkimukset Agassiz julkaisi teoksessa Études sur les glaciers. Agassiz kuvaa kirjassaan muun muassa jääkauden synnyttämiä moreeneja, kalliota kuluttavaa, siloittavaa ja uurtavaa vaikutusta ja jään kuljettamia siirtolohkareita. Vuonna 1840 Agassiz löysi merkkejä jääkaudesta Brittein saarilta. Myöhemmin Agassiz väitti löytäneensä jääkauden merkkejä tropiikistakin, mutta tätä ei nykytiede vahvista. Agassiz'n jääkausiteoriasta kiisteltiin Suomessakin pitkään, vielä 1860-luvulla — silokallioiden uurteiden ja muiden uskottiin syntyneen vedenpaisumuksen vesien virtauksessa tai muissa vastaavissa tapahtumissa, mutta nykyään niitä pidetään jääkauden jälkinä. File:Agassiz, Louis – Nouvelles études et expériences sur les glaciers actuels, 1847 – BEIC 12025435.jpg|Nouvelles études et expériences sur les glaciers actuels, 1847 ==Lähteet== == Aiheesta muualla == * britannica.com: Louis Agassiz * Louis Agassiz University of Berkeleyn sivulla Luokka:Sveitsiläiset tieteilijät Luokka:Yhdysvaltalaiset eläintieteilijät Luokka:Yhdysvaltalaiset geologit Luokka:Glasiologit Luokka:Copley-mitalin saajat Luokka:Vuonna 1807 syntyneet Luokka:Vuonna 1873 kuolleet
Nièvre

Nièvre on Ranskan departementti Keski-Ranskassa, Burgundi-Franche-Comtén hallintoalueen lounaisosassa. Departementin nimi tulee Nièvre-joesta. Ranskan kansallinen tilastokeskus, Insee, sekä posti ovat antaneet departementille koodin 58. Sen pääkaupunki on Nevers. Nièvre on yksi Ranskan alkuperäisistä 83:sta departementista, jotka perustettiin Ranskan vallankumouksen jälkeen 4. maaliskuuta 1790. Nièvre muodostettiin osasta entistä Nivernais'n provinssia. Alueella on 202 417 asukasta (vuonna 2021). Nièvre on kuuluisa valkoviinistään Pouilly Fumésta. Alueen kyliä ympäröivät laajat viinitarhat. Sana fumé tarkoittaa savua, ja se kertoo alueen rypäleiden savuisesta mausta. == Katso myös == * Luettelo Nièvren kunnista == Lähteet == *
Hämähäkkimies (animaatiosarja) (4. tuotantokausi)

Hämähäkkimies-animaatiosarjan 4. tuotantokausi kännistyi Yhdysvalloissa 1. helmikuuta 1997 ja päättyi 2. elokuuta 1997. == Jaksoluettelo == === Syyllinen (Partners in Danger, Chapter I: Guilty) === Yhä Mary Janen menetyksestä edellisessä jaksossa kärsivä Hämähäkkimies auttaa J. Jonah Jamesonia puhdistamaan Robbien maineen sen jälkeen, kun hänet lavastettiin rikolliseksi. === Kissa (Partners in Danger, Chapter II: The Cat) === Felicia Hardy tajuaa hänen isänsä olevan rikollinen nimeltä Kissa ja hänet on kidnapattu Kingpinin toimesta, jotta hänen isänsä paljastaisi supersotilas-seerumin kaavan, jolla luotiin Kapteeni Amerikka. === Musta Kissa (Partners in Danger, Chapter III: The Black Cat) === Supersotilas-seerumia testataan Felicia Hardyyn ja hänestä tulee Musta Kissa. Ja nyt, pelastaakseen isänsä Kingpinin kynsistä, Musta Kissa yhdistää voimansa Hämähäkkimiehen kanssa. * Jaksossa esinesiintymisensä sarjassa tekee Musta Kissa === Kravenin paluu (Partners in Danger, Chapter IV: The Return of Kraven) === Sen jälkeen, kun Dr. Crawford muuttui hirviöksi, Hämähäkkimies ja Musta Kissa yhdistävät voimansa Kravenin kanssa pelastaakseen hänet. === Partners (Partners in Danger, Chapter V: Partners) === Alistair Smythe kidnappaa Mustan Kissan pakottaen Hämähäkkimiehen vangitsemaan Skorpioni tai Korppikotka, jotta Silvermanistä tulisi nuori mies. Asiat menevät monimutkaisiksi, kun Skorpioni ja Korppikotka elävät maan alla. Sen lisäksi Skorpioni tahtoo parantua ja mennä naimisiin! === Herääminen (Partners in Danger, Chapter VI: The Awakening) === Debra Whitman yrittää etsiä keinoa parantaa Morbius ja Musta Kissa paljastaa olevansa Felicia Hardy Morbiukselle. Dr. Herbert Landon ja Tärisyttäjä sekaantuvat asiaan. === Vampyyrikuningatar (Partners in Danger, Chapter VII: The Vampire Queen) === Blade palaa pysäyttäkseen Vampyyrikuningattaren, joka paljastuu hänen äidikseen. === Vihreän Menninkäisen paluu (Partners in Danger, Chapter VIII: The Return of the Green Goblin) === Harry Osborn seuraa isänsä jalanjälkiä ja hänestä tulee uusi Vihreä Menninkäinen tappamaan Hämähäkkimies. Vihreä Menninkäinen, joka ottaa yhteyttä Harryyn jonkinlaisella henkilinkillä ja lupaa, että jos Hämähäkkimies kuolee, Harry näkee isänsä jälleen, huolimatta sitä faktaa, että Harryllä ja Vihreällä Menninkäisellä on jo yhteistyö käynnissä. Samalla, Tuomari etsii tietoja siitä, mitä Peter Parker tietää Mary Janen katoamisesta. * Vihreä Menninkäinen II esiintyy ensi kertaa tässä sarjassa === Mary Janen metsästys (Partners in Danger, Chapter IX: The Haunting of Mary Jane) === Hämähäkkimies yhdistää voimansa vanhan vihollisensa Mysterion kanssa löytääkseen Mary Janen. Lopussa, Hämähäkkimies kertoo Mary Janelle jotain... === Liskokuningas (Partners in Danger, Chapter X: The Lizard King) === Dr. Connors ja Mary Jane kidnapataan muutaman liskoihmisen toimesta viemäreistä, jotka väittävät Connorsin luoneen heidät. === Hiipijä (Partners in Danger, Chapter XI: The Prowler) === Hobie Brown on vahingossa värvätty Hiipijäksi, kiitos Kingpinin. Luokka:Hämähäkkimies Luokka:Tuotantokaudet
Sankt Augustin

Sankt Augustin on kaupunki Rhein-Sieg-Kreisin piirikunnassa, Kölnin hallintopiirissä, Nordrhein-Westfalenin osavaltiossa, Saksassa. Kaupungissa oli vuoden 2022 lopussa 56 369 asukasta, ja sen pinta-ala on 34,22 neliökilometriä. Kaupunki sijaitsee noin kahdeksan kilometriä koilliseen Bonnista ja kolme kilometriä lounaaseen Siegburgista. Sankt Augustinin ystävyyskaupungit ovat brittiläinen Grantham vuodesta 1980, israelilainen Mevasseret Zion vuodesta 2001 ja unkarilainen Szentes vuodesta 2005. == Ilmasto == == Tunnettuja asukkaita == * Dieter Dowe (s. 1943), historioitsija * Patricia Hanebeck (s. 1986), jalkapalloilija * Klaus Kinkel (s. 1936), poliitikko ja entinen oikeus- ja ulkoministeri ja valtiosihteeri * Rudolf Kowalski (s. 1948), näyttelijä * Jiří Nečas (s. 1955), taiteilija * Sven Plöger (s. 1967), meteorologi == Lähteet == == Aiheesta muualla == *Kaupungin viralliset kotisivut Luokka:Rhein-Sieg-Kreis Luokka:Nordrhein-Westfalenin kunnat Luokka:Saksan kaupungit